

**Procediment de transmissió d’autoritzacions MVNS**

**1. Procediment per a la transmissió de la titularitat de l’autorització  
en els supòsits següents:**

1. A causa del **cessament voluntari** de l’activitat professional de venda no sedentària en **tots els mercats**, inclosa la **jubilació**.
2. A causa de **situacions sobrevingudes** no atribuïbles a la voluntat del marxant.

* El titular de l’autorització haurà de presentar davant l’ajuntament la **sol·licitud i oferta de transmissió de l’autorització**.

Aquest document de sol·licitud i oferta indicarà les dades de la parada (número, metres lineals i producte autoritzat), el motiu de la transmissió, així com l’import que se sol·licita per a la transmissió i la data de fi de l’autorització.

S’acompanya model d’aquest document com a **Document núm. 1 sol·licitud i oferta de transmissió**.  
  
El titular de l’autorització, conjuntament amb el model normalitzat de sol·licitud i oferta de transmissió de l’autorització, haurà d’acompanyar la documentació següent:

* Còpia del DNI / NIF del titular de l’autorització.
* En cas que no es pugui comprovar d’ofici per l’ajuntament, també caldrà presentar el justificant d’estar al corrent de pagament de la taxa municipal per a l’ocupació del domini públic i la prestació de serveis municipals.
* En cas que no es pugui comprovar d’ofici per l’ajuntament, caldrà presentar el justificant del pagament de la taxa municipal per cobrir les despeses que s’originen pel procediment administratiu de transmissió de l’autorització de la parada.
* Dades bancàries on cal ingressar l’import de l’autorització o l’acreditació documental del pagament de la transmissió (declaració responsable del titular de l’autorització o el document notarial). S’acompanya model d’aquest document com a **Document núm. 2 fitxa dades bancàries del cedent o titular de l’autorització que es transmet**.
* En el cas de transmissió de la titularitat de l’autorització a causa de situacions sobrevingudes no atribuïbles a la voluntat del transmitent, caldrà aportar, a més, la documentació acreditativa d’aquesta circumstància.
* L’Ajuntament, en el termini de [indicar quantitat] dies hàbils des de la presentació de la sol·licitud i oferta de transmissió, haurà de comprovar si el sol·licitant ha presentat tota la documentació exigida[[1]](#footnote-1).
* En el cas que el sol·licitant no aporti tota la documentació o la informació necessària, l’ajuntament li requerirà per a què en el termini de 10 dies hàbils esmeni la seva sol·licitud, amb la indicació que, si no ho fa, la seva sol·licitud es tindrà per desisitida, prèvia resolució que haurà de ser dictada en els termes previstos en l’article 21 de la Llei 39/2015.
* L’ajuntament disposarà d’un termini màxim de [indicar quantitat] dies hàbils des del moment en què li sigui presentada la sol·licitud i l’oferta del transmitent de manera completa[[2]](#footnote-2), per decidir si exerceix el dret de tanteig que té sobre les ofertes que li siguin presentades, o no.
* En cas que l’ajuntament decideixi **exercir el dret de tanteig**, ho comunicarà al sol·licitant. S’acompanya el model de comunicació com a **Document núm. 3 comunicació exercici dret de tanteig ajuntament**.
* En cas que l’ajuntament decideixi **NO exercir el dret de tanteig**, haurà de donar trasllat de l’oferta de transmissió (dins el termini de [indicar quantitat] dies hàbils), de manera prioritària, als marxants que, tot i complir els requisits per accedir a places de característiques similars al mercat, hagin quedat exclosos per raó de puntuació en el darrer concurs de concurrència competitiva convocat per l’ajuntament; sempre que, lògicament, concorri aquest supòsit.
* A aquests efectes, l’ajuntament notificarà la sol·licitud de transmissió i oferta als marxants.
* Els interessats disposaran d’un termini màxim de 15 dies naturals, a comptar des de la data en què rebin la notificació, per acceptar l’oferta de transmissió de l’autorització al preu ofert.

A aquests efectes, l’ajuntament, juntament amb el trasllat de l’oferta, acompanyarà un **formulari d’acceptació de l’oferta i de declaració responsable**, que hauran d’omplir i signar tots aquells marxants interessats en l’adquisició.

S’acompanya aquest formulari com a **Document núm. 4 acceptació de l’oferta de transmissió (concurs anterior)**.

* En cas que es rebin diverses acceptacions de l’oferta de transmissió, l’ajuntament farà un sorteig. Aquest sorteig haurà de servir per escollir-ne una, i així mateix haurà de servir per a elaborar una llista per ordre de prelació -també segons sorteig- amb la resta d’acceptants, per a l’únic i exclusiu supòsit en què l’acceptant escollit en primer lloc al sorteig no acredités documentalment el compliment de les condicions establertes a la proposta de resolució dins els terminis conferits a l’efecte.
* En relació amb l’acceptació que resulti escollida en primer lloc, l’ajuntament elaborarà una proposta de resolució de transmissió de l’autorització favorable a aquest interessat.
* En els casos en què el titular de l’autorització volgués cessar de manera voluntària de l’activitat professional de venda no sedentària en **tots** els mercats, aquesta **proposta de resolució de transmissió de l’autorització favorable** s’haurà de notificar tant al titular de l’autorització com a l’acceptant de l’oferta, i estarà condicionada al fet que el titular de l’autorització aporti justificant acreditatiu d’haver-se donat de baixa de l’IAE, o del Cens d’Empresaris, Professionals i Retenidors, com a marxants, segons escaigui.

En tots els casos, la proposta de resolució estarà condicionada al fet que l’acceptant de l’oferta acrediti documentalment el compliment de tots els requisits exigits per l’article [indicar número d’article][[3]](#footnote-3) de l’Ordenança del mercat de venda no sedentària[[4]](#footnote-4), dins del termini conferit a l’efecte, i al fet que acrediti documentalment el pagament del preu de la transmissió de l’autorització dins el termini de [indicar quantitat] dies hàbils a comptar des de la data en què l’ajuntament li notifiqui el correcte compliment de la resta de condicions compreses a la proposta de resolució.

* Com a **Document núm. 5**, s’acompanya model de **proposta de resolució de transmissió per a supòsit de cessament voluntari (concurs anterior)**. I com a **Document núm. 5 bis**, el model de **Proposta de resolució de transmissió per a supòsit de situació sobrevinguda (concurs anterior)**.
* Una vegada acreditat documentalment per l’acceptant el compliment de totes les condicions establertes a la proposta de resolució dins els terminis establerts, l’ajuntament dictarà la resolució de transmissió favorable a aquest acceptant de l’oferta, i la notificarà tant a ell com a l’anterior titular de l’autorització.
* Si l’acceptant no acredités documentalment el compliment de totes les condicions establertes a la proposta de resolució dins els terminis establerts, s’emetrà una resolució desfavorable a la transmissió a aquest sol·licitant, i es procedirà de la mateixa manera que s’ha indicat anteriorment en relació amb l’acceptant següent que hagi resultat escollit al sorteig (segons la llista per ordre de prelació).
* En els supòsits en què el titular de l’autorització cessi de manera voluntària de l’activitat, si dins del referit termini el transmitent no aportés justificant acreditatiu d’haver-se donat de baixa de l’IAE, o del Cens d’Empresaris, Professionals i Retenidors, com a marxant, segons escaigui, s’emetrà una resolució desfavorable a la transmissió.
* **En cas que mitjançant la fórmula anterior no fos possible la transmissió de l’autorització** (llevat que la causa sigui l’expressada en el darrer punt), el consistori convocarà una **OFERTA PÚBLICA**, en el termini de [indicar quantitat] dies hàbils, detallant el mercat, les característiques de la parada, la data de fi de l’autorització i l’import sol·licitat. Els requisits que hauran de complir els interessats en concórrer a aquesta oferta pública es detallaran a les bases de l’oferta pública.

S’acompanya model d’oferta pública com a **Document núm. 6 (oferta pública)**.

* En el cas que es rebin diverses sol·licituds d’adjudicació de l’autorització, l’ajuntament farà un sorteig. Aquest sorteig haurà de servir per a escollir-ne una, i així mateix haurà de servir per elaborar una llista per ordre de prelació -també segons sorteig- amb la resta d’acceptants, per a l’únic i exclusiu supòsit en què l’acceptant escollit en primer lloc al sorteig no acredités documentalment el compliment de les condicions establertes a la proposta de resolució dins els terminis conferits a l’efecte.
* En relació amb la sol·licitud que resulti escollida en primer lloc, l’ajuntament elaborarà una proposta de resolució de transmissió de l’autorització favorable a aquest sol·licitant.

En els casos en què el titular de l’autorització volgués cessar de manera voluntària de l’activitat professional de venda no sedentària en tots els mercats, aquesta proposta de resolució de transmissió de l’autorització favorable s’haurà de notificar tant al titular de l’autorització com al sol·licitant de l’adjudicació, i estarà condicionada al fet que el titular de l’autorització aporti justificant acreditatiu d’haver-se donat de baixa de l’IAE, o del Cens d’Empresaris, Professionals i Retenidors, com a marxant, segons escaigui, dins el termini de [indicar quantitat] dies hàbils des de la notificació de la proposta de resolució.  
  
En tots els casos, la proposta de resolució estarà condicionada al fet que el sol·licitant de l’adjudicació acrediti documentalment el compliment de tots els requisits exigits per l’article [indicar número d’article]3 de l’OMVNS, dins el termini de [indicar quantitat] dies hàbils des de la notificació de la proposta de resolució, i al fet que acrediti documentalment el pagament del preu de la transmissió de l’autorització dins el termini de [indicar quantitat] dies hàbils a comptar des de la data en què l’ajuntament li notifiqui el correcte compliment de la resta de condicions compreses a la proposta de resolució.

Com a **Document núm. 7**, s’acompanya model de **Proposta de resolució per a supòsits de cessament voluntari (oferta pública)**. I com a **Document núm. 7 bis**, s’acompanya model de **Proposta de resolució per a supòsit de situació sobrevinguda (oferta pública)** en què el titular de l’autorització la trameti per situació sobrevinguda no atribuïble a la seva voluntat.

* Una vegada acreditat documentalment per l’acceptant el compliment de totes les condicions establertes a la proposta de resolució dins els terminis establerts, l’ajuntament dictarà la resolució de transmissió favorable a aquest sol·licitant, i la notificarà tant al sol·licitant com a l’anterior titular de l’autorització.
* Si l’acceptant no acredités documentalment el compliment de totes les condicions establertes a la proposta de resolució dins els terminis establerts, s’emetrà una **resolució desfavorable a la transmissió** a aquest sol·licitant i es procedirà de la mateixa manera que s’ha indicat anteriorment amb l’acceptant següent que hagi resultat escollit al sorteig (segons la llista per ordre de prelació).
* En els supòsits en què el titular de l’autorització cessi de manera voluntària de l’activitat, si dins el termini de [indicar quantitat] dies hàbils el transmitent no aportés un justificant acreditatiu d’haver-se donat de baixa de l’IAE, o del Cens d’Empresaris, Professionals i Retenidors, com a marxant, segons s’escaigui, s’emetrà una resolució desfavorable a la transmissió.
* Per efectuar la transmissió, caldrà estar al corrent del pagament de la taxa municipal per a l’ocupació del domini públic i la prestació de serveis municipals.
* L’ajuntament establirà una taxa municipal per cobrir les despeses que s’originen pel procediment administratiu de transmissió de l’autorització de la parada, que es meritarà en el moment de la sol·licitud de la transmissió.
* Les autoritzacions només són transmissibles si es mantenen les condicions de l’autorització que es transmet, i pel termini que resti de l’autorització.

**2. Procediment per a la transmissió de la titularitat de l’autorització a favor del cònjuge  
o parella estable, o en favor d’un familiar de fins al segon grau de consanguinitat o afinitat**

* Cal recordar, en primer lloc, que són familiars de fins al segon grau de consanguinitat o afinitat els següents:

1. Quan el vincle familiar és de consanguinitat de:
   * Primer grau: pare / mare, i fill / filla.
   * Segon grau: avi / àvia, net / neta, i germà / germana.
2. Quan el vincle familiar és d’afinitat de:
   * Primer grau: sogres, gendres i joves.
   * Segon grau: cunyats / cunyades, cònjuges nets / netes, i cònjuges avis / àvies.

El cedent i el cessionari hauran de presentar conjuntament una **sol·licitud de transmissió a l’ajuntament** mitjançant la presentació del formulari habilitat a aquests efectes, indicant les dades de la parada (número, metres lineals i producte autoritzat). El cedent i el cessionari hauran de declarar responsablement que compleixen entre si la relació o el grau de familiaritat exigits (acompanyant documentació que ho acrediti), sens perjudici de la capacitat d’inspecció i comprovació per ser validat per l’ajuntament.

S’acompanya aquest formulari de sol·licitud i declaració responsable com a **Document núm. 8 sol·licitud de transmissió entre familiars**.

* El formulari de sol·licitud de transmissió haurà d’anar **signat** tant per la persona cedent com per la persona cessionària de l’autorització, i haurà d’anar acompanyat en tot cas de la **documentació següent**:
* Còpia del DNI / NIF de la persona cedent.
* Còpia del DNI / NIF de la persona cessionària.
* Còpia de l’autorització.
* En cas que no es pugui comprovar d’ofici per l’ajuntament: justificant de la persona cedent d’estar al corrent de pagament de la taxa municipal per a l’ocupació del domini públic i la prestació de serveis municipals.
* En cas que no es pugui comprovar d’ofici per l’ajuntament: justificant del pagament de la taxa municipal per cobrir les despeses que s’originen pel procediment administratiu de transmissió de l’autorització de la parada, que haurà de satisfer el transmitent de l’autorització.
* Certificat o certificats del Registre Civil que acreditin la relació conjugal o la relació familiar de fins al segon grau de consanguinitat o afinitat, o acta notarial que acrediti la relació de parella estable.
* En el cas de cessionaris extracomunitaris, s’haurà d’acreditar, a més, que estan en possessió dels permisos de residència i de treball per compte propi que estableix la normativa específica vigent.
* L’ajuntament haurà de comprovar si el sol·licitant ha presentat tota la documentació exigida.
* Si els sol·licitants no aportessin tota la documentació o informació necessària, l’ajuntament els requerirà que en el termini de 10 dies hàbils esmenin la seva sol·licitud, amb la indicació que, si no ho fan, la sol·licitud es tindrà per desistida, prèvia resolució que haurà de ser dictada en els termes previstos en l’article 21 de la Llei 39/2015.
* En cas que l’ajuntament comprovi que, després del requeriment efectuat, continua sense haver-se aportat la documentació exigida, dictarà resolució desestimant la transmissió sol·licitada, resolució que es notificarà tant al cedent com al cessionari.
* En cas que l’ajuntament comprovi que s’ha aportat tota la documentació exigida, dictarà proposta de resolució favorable a la transmissió sol·licitada, que es notificarà tant al cedent com al cessionari de l’autorització, condicionada al fet que en el termini màxim de [indicar quantitat] dies hàbils el cessionari acrediti documentalment el compliment de tots els requisits exigits per l’article [indicar número d’article]3 de l’OMVNS per a l’exercici de l’activitat. S’acompanya model de proposta de resolució favorable com a **Document núm. 9 proposta de resolució de transmissió entre familiars**.
* Si en el termini atorgat a aquests efectes, el cessionari no aporta la documentació sol·licitada, l’ajuntament dictarà **resolució desfavorable a la transmissió sol·licitada**.
* Si en el termini atorgat a aquests efectes, el cessionari aporta la documentació sol·licitada, l’ajuntament dictarà **resolució favorable a la transmissió sol·licitada**.
* Per efectuar la transmissió, caldrà **estar al corrent del pagament de la taxa municipal** per a l’ocupació del domini públic i la prestació de serveis municipals.
* L’ajuntament establirà una taxa municipal per cobrir les despeses que s’originen pel procediment administratiu de transmissió de l’autorització de la parada, que es meritarà en el moment de la sol·licitud de la transmissió i que haurà de satisfer el transmitent de l’autorització.
* Les autoritzacions només són transmissibles si es mantenen les condicions de l’autorització que es transmet, i pel termini que resti de l’autorització.

1. En el supòsit que la transmissió fos per situació sobrevinguda, l’ajuntament, d’acord amb la base a la documentació aportada, si la causa queda prou justificada. [↑](#footnote-ref-1)
2. Vegeu la documentació a presentar a l’apartat 3 del **Document núm. 1 Sol·licitud i oferta de transmissió.** [↑](#footnote-ref-2)
3. Article 8 per a aquells ajuntaments que disposen del model d’ordenança tipus de MVNS (2016). Els que disposen d’ordenança pròpia, hauran d’indicar l’article corresponent. [↑](#footnote-ref-3)
4. 4 D’ara endavant OMVNS. [↑](#footnote-ref-4)